இரா. மன்னர் மன்னன்

இரா. மன்னர் மன்னன் (R. Mannar Mannan) (சனவரி 6, 1989) என்பவர், ஒரு எழுத்தாளர், வரலாற்றாசிரியர், ஆய்வாளர், ஊடகவியலாளர், நாணயவியல் அறிஞர், பயிற்று கல்வி அறக்கட்டளையின் நிறுவனர் ஆவார். இவர் சுமார் 5,000 நாணயங்கள், அஞ்சல் தலைகள், பழங்காலப் பொருட்களின் கணிசமான தொகுப்பை உருவாக்கியுள்ளார். தனது நாணயங்கள் குறித்த ஆராய்ச்சியின் மூலம், 'கேஷ்' (Cash) என்ற சொல்லின் தோற்றம் 'காசு' என்ற தமிழ் சொல்லிலிருந்து வந்தது என்பதை அவர் நிரூபித்துள்ளார். இதுவரை 8 புத்தகங்களை எழுதியுள்ளார். மன்னர் மன்னனின் அனைத்துப் புத்தகங்களும் வரலாறு குறித்த ஆராய்ச்சித் தரவுகளை வழங்குகின்றன. தனது 24 ஆவது அகவையில், அவரிடம் ஏறக்குறைய 6,000 நாணயங்களைக் கொண்ட ஒரு பிரம்மாண்டமான சேகரிப்பு உள்ளது. அவரது சேகரிப்பு, இந்தியாவின், குறிப்பாக தமிழ்நாட்டின் வரலாற்றை மீண்டும் திரும்பிப் பார்க்குமளவிற்குப் பெரியது. அதில் உள்ள ஒவ்வொரு காலகட்ட நாணயமும் அந்தந்தக் காலத்தின் கதையைச் சொல்கிறது. மேலும் அவரது நாணயங்களின் சேகரிப்பு, தமிழ்நாட்டின் வரலாற்றையும், ஒட்டுமொத்த இந்தியாவின் வரலாற்றையும் ஆராய்வதற்குப் போதுமானதாக உள்ளது.

 பின்னணி 
மன்னர் மன்னனின் பெற்றோர்களான தந்தை இராஜமாணிக்கம், தாய் சரோஜா ஆகிய இருவரும் மொழிப்போரில் உறுப்பினர்களாக இருந்ததாக கூறப்படுகிறது. (அவரின் தந்தையும் தாயும் மொழிப்போரில்தான் முதன்முதலில் ஒருவரையொருவர் சந்தித்தனர்.) மன்னர் மன்னனின் துணைவியார் 'கஸ்தூரி பாய்' மற்றும் மகன் 'இந்திரன்' குடும்ப உறுப்பினர்கள் ஆவர். மேலும்  அவரது மாமா ஒரு தமிழாசிரியராகவும், மூத்த சகோதரர் தமிழ் மொழியில் முனைவர் பட்டம் பெற்றவராகவும் இருந்ததால், இயல்பாகவே இவருக்குத் தமிழ் இலக்கியத்தில் ஆர்வத்தை ஏற்படுத்தியது என கருதப்படுகிறது.

 ஆரம்ப வாழ்க்கை 
1 - 5 ஆம் வகுப்பு வரை மன்னார்குடியில் உள்ள 'பின்ட்லே  ஆரம்பப் பள்ளியிலும்' 6 - 12 ஆம் வகுப்பு வரை தஞ்சாவூர் ராஜாசு மேல்நிலைப் பள்ளியில் பயின்றவர், தானது மூன்றாம் வகுப்பு படிக்கும்போது ஒரு பழைய நாணயத்தை முதன்முதலில் கண்டதாகவும், அடுத்த இரண்டு ஆண்டுகளுக்குள் அது ஒரு பேரார்வமாக மாறியது என்பதை நினைவுகூரும் அவர், ஐந்தாம் வகுப்பு படித்துக்கொண்டிருந்தபோது, ஒரு சில இளைஞர்களிடமிருந்து பட்டாசுகள் கொடுத்து நாணயங்களைப் பெற்றுள்ளார். மேலும் தனது பக்கத்து வீட்டுக்காரரிடம் ஒரு பிரித்தானிய  ஒரு ரூபாய் நாணயத்தைப் பார்த்து அதன் விளக்கத்தை கேட்டறிந்த மன்னர் மன்னன்,  அவர் அந்த நாணயத்தைப் பற்றிச் சொன்னதும், ஆர்வம் மிகுதியால் அவரிடமிருந்து அந்த நாணயத்தைப் கெட்டுப் பெற்றுள்ளார்.

நாணயங்களைச் சேகரிப்பது மிகவும் கடினமான மற்றும் செலவு மிகுந்த விடயம் என்பதை  பின்வந்த காலத்தில் அறிந்துகொண்டவர், 
ஒரு ஆர்வமுள்ள இளைஞராக நாணயங்களைச் சேகரிப்பதை தனது பொழுதுபோக்காகத் தொடங்கிய மன்னர் மன்னன்,  ஒரு பொறுப்புள்ள வரலாற்றாசிரியராக வளர்ந்துள்ளார். ஊடகவியலாளரும் எழுத்தாளருமான இவர், அக்டோபர் 25, 26, 2023 இல் சென்னையில் நடைபெற்ற ஒரு கண்காட்சியில், கி.மு. 3 ஆம் நூற்றாண்டு முதல் கி.பி. 18 ஆம் நூற்றாண்டு வரையிலான பழைய தமிழக நாணயங்களின் தொகுப்பைக் காட்சிப்படுத்தியுள்ளார்.

எழுதிய நூல்கள்
இவர் எழுதிய நூல்கள் பின்வருமாறு.Payitru Padaippaggam | பயிற்று படைப்பகம்
புத்தகம்  ஆண்டு  பதிப்பகம்வரலாற்றில் சில திருத்தங்கள்   பயிற்று படைப்பகம்விளம்பர வேட்டை  பயிற்று படைப்பகம்ஆதித்த கரிகாலன் கொலை   பயிற்று படைப்பகம்பணத்தின் பயணம்    பயிற்று படைப்பகம்ஆயுத தேசம்   பயிற்று படைப்பகம்பல்லவர் வரலாறு - பல்லவர்கள் யார்? எங்கிருந்து வந்தனர்?   பயிற்று படைப்பகம்இராஜராஜ சோழன் - இன்றைய பொய்களும், நேற்றைய வரலாறும்   பயிற்று படைப்பகம்ஆதித்த கரிகாலன் கொலை - வழக்கு, வதந்திகள், வரலாறு  2023  பயிற்று படைப்பகம்வரலாற்றில் கண்ணகி  2024  பயிற்று படைப்பகம்அம்மா என்றொரு அழகி  2024  பயிற்று படைப்பகம்பாரதிதாசன் கவிதைகள்   பயிற்று படைப்பகம்

 மேற்கோள்கள் 

பகுப்பு:வாழும் மக்கள்
பகுப்பு:தமிழ் ஆய்வாளர்கள்
பகுப்பு:வரலாற்றாசிரியர்கள்
பகுப்பு:தமிழக எழுத்தாளர்கள்
பகுப்பு:தமிழக ஊடகவியலாளர்கள்